Učenci ob posamezni potrjeni okužbi s SARS-CoV-2 v oddelku **ne gredo v karanteno na domu.** To velja le za karanteno na domu, ki je posledica **visokorizičnega stika v šoli.** Če ima učenec visokorizični stik izven šole, je napoten v karanteno na domu skladno s splošnimi postopki, ki so objavljeni na povezavi <https://www.nijz.si/karantena> .

Ob potrjeni okužbi s SARS-CoV-2 v oddelku se izvaja vsakodnevno samotestiranje učencev v oddelku za čas trajanja predvidene sedemdnevne karantene na domu. Vsakodnevno samotestiranje se uvede tudi, če je v oddelku v času svoje kužnosti poučeval zaposleni v učitelj s potrjeno okužbo, ki je bil skupaj z učenci v učilnici več kot 15 minut. V primeru pojava nadaljnjih okužb v oddelku se obdobje samotestiranja podaljša.

V primeru, da je v oddelku potrjena okužba pri več kot 30 % učencih znotraj 14 dni, se v karanteno na domu napoti celoten oddelek.

Navedenega samotestiranja namesto karantene na domu ni potrebno izvajati, če oseba predloži dokazilo, da izpolnjuje izjeme od karantene na domu ali dokazilo o negativnem rezultatu HAG, ki ni starejši od 24 ur in je opremljen c QR kodo.

Izjeme **od karantene na domu po visoko tveganem stiku** veljajo za osebo, ki:

1. je prejela **poživitveni** odmerek cepiva Comirnaty proizvajalca Biontech/Pfizer ali cepiva Spikevax (COVID-19 Vaccine) proizvajalca Moderna,
2. je **prebolela** COVID-19, kar dokazuje z dokazilom o pozitivnem rezultatu PCR testa na virus SARS-CoV-2, ki je starejši od desetih dni in je od pozitivnega rezultata testa PCR minilo manj kot 45 dni,
3. je **prebolela** COVID-19, kar dokazuje z dokazilom o pozitivnem rezultatu testa PCR, ki je starejši od desetih dni in je bila cepljena **z drugim odmerkom cepiva** Comirnaty proizvajalca Biontech/Pfizer, cepiva Spikevax (COVID-19 Vaccine) proizvajalca Moderna, cepiva Sputnik V proizvajalca Russia’s Gamaleya National Centre of Epidemiology and Microbiology, cepiva CoronaVac proizvajalca Sinovac Biotech, cepiva COVID-19 Vaccine proizvajalca Sinopharm, cepiva Vaxzevria (COVID-19 Vaccine) proizvajalca AstraZeneca, cepiva Covishield proizvajalca Serum Institute of India/AstraZeneca ali cepiva Covaxin proizvajalca Bharat Biotech (Indija) oziroma kombinacijo dveh cepiv iz te alineje **ali je prejela odmerek cepiva** COVID-19 Vaccine Janssen proizvajalca Johnson in Johnson/Janssen-Cilag.
4. je zaposlena ali delo opravlja na drugi pravni podlagi v dejavnosti zdravstva, socialnega varstva **ali vzgoje in izobraževanja,** pod pogojem, da **v obdobju 7 dni** od visoko tveganega stika s povzročiteljem COVID-19 **vsakodnevno opravi presejalno testiranje** s hitrim antigenskim testom ali testom HAG za samotestiranje na SARS-CoV-2 (v nadaljnjem besedilu: test HAG za samotestiranje) na delovnem mestu in **uporablja zaščitno masko tipa FFP2**. Oseba iz prejšnjega stavka mora o visoko tveganem stiku s povzročiteljem COVID-19 nemudoma obvestiti delodajalca,
5. je **učenec,** dijak, študent ali udeleženec izobraževanja odraslih v programih, v katerih se pridobi javno veljavna izobrazba, pod pogojem, da je šlo za visoko tvegan stik s povzročiteljem COVID-19 **v času udeležbe pri izvajanju vzgojno-izobraževalne** ali študijske dejavnosti v vzgojno-izobraževalnem zavodu oziroma izobraževalni instituciji in v obdobju **7 dni** od visoko tveganega stika s povzročiteljem COVID-19 v vzgojno-izobraževalnem zavodu oziroma izobraževalni instituciji **vsakodnevno** **opravi presejalno testiranje** s testom HAG za samotestiranje, **razen če je v posameznem oddelku potrjena okužba pri več kot 30 % učencev, dijakov, študentov ali udeležencev** izobraževanja odraslih. Smiselno enako velja za učence ali dijake pri obšolskih dejavnostih,